Han var sønn av gårdbruker Peter Madsen Stavrum og hustru Batseba Petersdatter Gjetås på Østre Stavrem ved Verrasundet. Etter at faren døde i 1886, giftet moren seg på nytt med Bertinus Thomassen Stavrum, bror av Jørginus Stavrum på nabogården Vestre Stavrem. Etter folkeskolen ble han undervist av Johannes Bragstad og Aage Hansteen Schelde ved amtsskolen i Leksvik. I 1895 tilhørte Stavrum det første kullet av elever ved Mære landbruksskole.